**BALATONFÖLDVÁR VÁROS ÖNKORMÁNYZATA**

**8623 Balatonföldvár, Petőfi Sándor u. 1.**

**Tel.: 84/540-330 Fax: 84/540-332**

**e-mail:** **pgmh@balatonfoldvar.hu**

ELŐTERJESZTÉS

Balatonföldvár Város Önkormányzata Képviselőtestületének

2019. december 12. napján tartandó ülésére

Tárgyalás: Nyilvános ülésen

Döntéshozatal: Egyszerű többséggel

Véleményezésre, tárgyalásra megkapja: Pénzügyi és Gazdasági Bizottság

**Tárgy: Balatonföldvári 951, 952 hrsz-ú ingatlanok vagyoni ügye**

***Tisztelt Képviselő-testület!***

Balatonföldvár Város Önkormányzata a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja szerinti településfejlesztés és településrendezési helyi önkormányzati faladatának megvalósítása érdekében, a Képviselő-testület 43/2017.(II.28.) Kt. határozatával döntött a hatályos Szabályozási Tervének 15. számú módosításáról, mely során a Balatonföldvár, belterület 946-950, 953-986 és a 987-993/2 hrsz-ú ingatlanok területére vonatkozóan lakópark kialakítását tette lehetővé a többségi tulajdonos – Softinsel Kft. – kérelme alapján.

A tervek szerint a lakópark útkapcsolatának kialakítása – kapcsolódóan a már meglévő önkormányzati tulajdonú úthoz – a balatonföldvári 951 és 952 hrsz-ú ingatlanon történne.

A beruházó többszöri megkeresésére és vételi ajánlata ellenére a balatonföldvári 951 és 952 hrsz-ú ingatlan tulajdonosával nem jött létre megállapodás.

A fentiek alapján Balatonföldvár Város Önkormányzata kérte a Somogy Megyei Kormányhivatalt, hogy a 2007. évi CXXIII. törvény 37/B. § (1) bekezdése alapján kisajátítási eljárás megindítását megelőzően szíveskedjen szakértőt kirendelni a balatonföldvári 951 és 952 hrsz-ú ingatlanok kisajátítására vonatkozó szakvélemény (előzetes szakvélemény) előzetes elkészítése céljából.

Az ingatlanok értékéről készített igazságügyi szakértői vélemény alapján a képviselő-testület 115/2019. (VIII.15.) Kt. határozatával vételi ajánlatot tett az ingatlanok tulajdonosa felé, azonban az ajánlatot az érintett nem tartotta megfelelőnek.

Így a közérdekű célok megvalósítása érdekében az önkormányzatnak nincs más lehetősége, mint a kisajátítási eljárás kezdeményezése.

A kisajátításról szóló 2007. évi törvény CXXIII. törvény meghatározza, hogy milyen feltételek fennállása esetén, és mely közérdekű célra lehet kisajátítani. A törvény 2. § szerint „Ingatlant kisajátítani … az alábbi közérdekű célokra lehetséges: c) terület- és településrendezés, e) közlekedési infrastruktúra fejlesztése. A 3. § (1) Kisajátításnak akkor van helye, ha „ b) az ingatlan tulajdonjogának megszerzése adásvétel - törvényben meghatározott esetben csere - útján nem lehetséges”

A fent írtak alapján adásvétel útján a balatonföldvári 951, 952 hrsz-ú ingatlanok megszerzése nem volt lehetséges, ezért szükséges a kisajátítási eljárás kezdeményezése.

A kisajátítás kérelemre indul. A kérelmet formanyomtatványon kell benyújtani a melléklet szerint. A kisajátítás közérdekből történő tulajdonjog elvonás, melyért teljes, azonnali, és feltétlen kártalanítás fizetését rendeli a kisajátítási törvény. Az eljárás lefolytatására a Somogy Megyei Kormányhivatal illetékes.

Fentiek alapján kérem a Tisztelt Képviselő-testület döntését a kisajátítási eljárás megindításáról.

Határozati javaslat

1. Balatonföldvár Város Önkormányzatának Képviselő-testülete kezdeményezi a balatonföldvári 951 hrsz. kisajátítási eljárásának megindítását a jelen előterjesztés mellékletét képező kérelem szerint.

Felhatalmazza a polgármestert a kisajátítási kérelem formanyomtatvány benyújtására és annak aláírására, valamint a kisajátítási eljárásban szükséges egyéb - önkormányzat érdekét nem sértő - nyilatkozatok, meghatalmazások megtételére.

Felelős: Holovits Huba polgármester

Határidő: 2020. január 15.

1. Balatonföldvár Város Önkormányzatának Képviselő-testülete kezdeményezi a balatonföldvári 952 hrsz. alatt felvett ingatlan kisajátítási eljárásának megindítását a jelen előterjesztés mellékletét képező kérelem szerint.

Felhatalmazza a polgármestert a kisajátítási kérelem formanyomtatvány benyújtására és annak aláírására, valamint a kisajátítási eljárásban szükséges egyéb - önkormányzat érdekét nem sértő - nyilatkozatok, meghatalmazások megtételére.

Felelős: Holovits Huba polgármester

Határidő: 2020. január 15.

 Tisztelettel:

Balatonföldvár, 2019. december 04.

 Holovits Huba s.k.

 polgármester

**Törvényességi ellenőrzésre bemutatva:**

**Ellenjegyezte: …………….…………………….**

 **Köselingné dr. Kovács Zita jegyző**